2023 m. lapkričio 9 d. pareikštas ieškinys byloje ADS L. Kowalik, B. Włodarczyk / EUIPO – ESSAtech (Belaidžio nuotolinio valdymo pultelio pagalbinis reikmuo)
(Byla T-1065/23)
Kalba, kuria surašytas ieškinys: lenkų
Šalys
Ieškovė: ADS L. Kowalik, B. Włodarczyk s.c. (Sosnovecas, Lenkija), atstovaujama juriskonsultų M. Oleksyn ir M. Stępkowski
Atsakovė: Europos Sąjungos intelektinės nuosavybės tarnyba (EUIPO)
Kita procedūros Apeliacinėje taryboje šalis: ESSAtech (Přistoupim, Čekijos Respublika)
Su procedūra EUIPO susijusi informacija
Dizaino, dėl kurio kilo ginčas, savininkas: ieškovė Bendrajame Teisme
Dizainas, dėl kurio kilo ginčas: Bendrijos dizainas „Nuotolinio valdymo pulteliai [bevieliai] (Pagalbiniai reikmenys –)“ – Bendrijos dizainas Nr. 4 539 302-0003
Procedūra EUIPO: registracijos panaikinimo procedūra
Ginčijamas sprendimas: 2023 m. rugsėjo 6 d. EUIPO trečiosios apeliacinės tarybos sprendimas byloje R 1072/2020-3
Reikalavimai
Ieškovė Bendrojo Teismo prašo:
panaikinti ir pakeisti ginčijamą sprendimą, atmetant prašymą panaikinti dizainą, dėl kurio kilo ginčas;
nurodyti EUIPO ir įstojusiai į bylą šaliai padengti savo ir ieškovės bylinėjimosi išlaidas, įskaitant patirtąsias nagrinėjant bylą apeliacinėje taryboje.
Pagrindai, kuriais remiamasi
Kartu aiškinamų Tarybos reglamento (EB) Nr. 6/2002 62 straipsnio antro sakinio, 63 straipsnio 2 dalies, 108 straipsnio, 2018 m. kovo 5 d. Komisijos deleguotojo reglamento (ES) Nr. 2018/6251 27 straipsnio 2 dalies pirmo sakinio ir 4 dalies ir Europos Sąjungos pagrindinių teisių chartijos 41 straipsnio 2 dalies c punkto ir 1 dalies, t. y. gero administravimo ir procesinės lygybės principo, pažeidimas;
Kartu aiškinamų Tarybos reglamento (EB) Nr. 6/2002 8 straipsnio 1 dalies, 25 straipsnio 1 dalies b punkto ir Europos Sąjungos pagrindinių teisių chartijos 41 straipsnio 2 dalies c punkto ir 1 dalies, t. y. gero administravimo principo, pažeidimas.
____________
1 2018 m. kovo 5 d. Komisijos deleguotasis reglamentas (ES) 2018/625, kuriuo papildomas Europos Parlamento ir Tarybos reglamentas (ES) 2017/1001 dėl Europos Sąjungos prekių ženklo ir panaikinamas Deleguotasis reglamentas (ES) 2017/1430 (OL L 104, 2018, p. 1).